# Meritxell Gené i Poca

Meritxell Gené i Poca (Lleida, 2 de novembre de 1986) és una cantautora i mestra d'escola catalana. El febrer del 2018 publica el seu primer poemari Després dels esbarzers, amb Pagès Editors.

## Trajectòria

El 2006 començà el seu projecte en solitari com a cantautora, que prendrà cos dos anys després en el seu primer disc Inesperadament (Trackatrack, 2008), enregistrat, produït i mesclat als estudis Trackatrack de Corbins durant l'any 2007, per Jordi Rexach «Mante» i Robert Riu «Puça», i presentat l'1 de febrer del 2008 al Cafeteria Slàvia de les Borges Blanques.
Des d'aleshores ha participat en diferents actes, festivals i trobades musicals d'arreu dels Països Catalans, com ara el Festival Senglar Rock, la Trobada d'Acordionistes del Pirineu a Arsèguel, el Festival Tastautors de Cardedeu, el Festinoval de Lleida, el Festival Barnasants, a la Fira de Música al Carrer de Vila-seca, al Mercat de Música Viva de Vic, el Festival Acústica Figueres, el Cicle de Concerts Nostrats Cantautors de Ponent, l'Homenatge a Víctor Torres i Perenya al Palau de la Generalitat de Catalunya el 2011, al Concert per la Llibertat organitzat per Òmnium Cultural i l'Assemblea Nacional Catalana el 2013.
El 2009 també va treballar com a música i actriu amb la companyia Efímer en l'espectacle itinerant Lo monstre, protagonitzat per un titella articulat de quatre metres, dirigit per Miquel Setó i estrenat a la FiraTàrrega el 2009. El 2010 participà a Terra i cultura, un espectacle coproduït pel Festival Acústica, el Mercat de Música Viva de Vic i el Grup Enderrock, a iniciativa del Celler Vall-Llach i la Fundació Miquel Martí i Pol, en què Ivette Nadal, Joanjo Bosk i Meritxell Gené musicaven versos de poetes catalans destacats. També ha col·laborat al documental Joan Sales. L'home incòmode, la veritat que fa nosa (2013) de Francesc Canosa, i a Bon cop de falç. La història de l'himne (2014) dirigit per Eloi Aymerich. Durant el 2014 va participar en l'Homenatge a Bartomeu Rosselló-Pòrcel i Marià Villangómez al Centre Artesà Tradicionàrius, al Festival Internacional de Música de Cadaqués i al Festival de poesia El Rusc del Museu de la Vida Rural de l'Espluga de Francolí.
Des de 2017 forma part del projecte musical Les Kol·lontai, amb Sílvia Comes, Montse Castellà Espuny i Ivette Nadal. El 2024, la formació va inaugurar la 29a edició del Barnasants.

## Discografia

* 2008: Inesperadament (Trackatrack)
* 2010: Sota els llençols (Tolmusic)
* 2013: Així t’escau la melangia (Khlämor Records)
* 2015: Branques (Khlämor Records)
* 2020: Sa tanca d'allà dins (autoeditat)
* 2023: No diré res de mi (Segell Microscopi)

## Obra poètica

* Després dels esbarzers (Pagès Editors, 2018)

## Referències

* ↑ «A casa he viscut morts molt properes, que m'han marcat molt». Vilaweb, 12-04-2023. [Consulta: 19 juliol 2024].
* ↑ «Debut poètic de Meritxell Gené i la nova aposta d'Albert Villaró, novetats per Sant Jordi». Lleida.com, 04-04-2018. [Consulta: 19 abril 2018].
* ↑ «La cantautora Meritxell Gené ens presenta el seu primer disc "Inesperadament"». Cabaret Elèctric. Catalunya Ràdio, 11-03-2009.
* ↑ «Meritxell Gené. Biografia i currículum» (pdf). Biblioteca Sant Bartomeu. Base de dades de premsa local d'Alpicat. Cicle de concerts nostrats de cantautors de Ponent., 2010.
* ↑ «Recull fotogràfic de la presentació del disc “Inesperadament” a la cafeteria Slàvia». Xavier Minguella i Minguella. MXM Creations, 01-02-2008.
* ↑ «El Senglar Rock 2008 tanca les portes amb un balanç de 22.000 assistents». Enderrock, 06-07-2008.
* ↑ «El Tastautors de Cardedeu reviu la cançó protesta». Nació Granollers, 31-01-2014. [Consulta: 2 maig 2021].
* ↑ «El Festinoval es consagra a la cançó d'autor, la rumba i el pop independent». Enderrock, 18-05-2010.
* ↑ «Roger Mas, Meritxell Gené, Marta Rius i Oliva Trencada en la darrera jornada de la Fira de Vila-Seca». Enderrock, 03-05-2009.
* ↑ «El 22è Mercat de Música Viva de Vic acollirà 100 concerts amb presència de 600 artistes catalans i d'arreu del món». Generalitat de Catalunya, 07-09-2010. Arxivat de l'original el 2015-05-05. [Consulta: 4 maig 2015].
* ↑ «Entrevista a Meritxell Gené». Ràdio 4, 20-09-2010. [Consulta: 2 maig 2021].
* ↑ «El so de Ponent». Enderrock, 01-12-2012.
* ↑ «Mas i Junqueras lloen junts el sobiranisme de Víctor Torres». Nació Digital, 25-11-2011.
* ↑ «Cita històrica per la independència al Camp Nou». Vilaweb, 29-06-2013.
* ↑ «Efímer ultima els detalls de 'Lo monstre' un titella articulat de quatre metres que prendrà els carrers de Fira Tàrrega». ACN, 21-08-2009.
* ↑ «Meritxell Gené, Ivette Nadal i Joanjo Bosk s'uneixen en l'espectacle poètic Terra i cultura». Enderrock, 27-08-2010.
* ↑ «Totes les cares de Joan Sales, en un documental de Francesc Canosa». Ara, 19-06-2013.
* ↑ «Bon cop de falç. La història de l'himne». TV3, 09-09-2014.
* ↑ «Homenatge als poetes Bartomeu Rosselló-Porcel i a Marià Villangómez». Tradicionarius.cat, 01-02-2014.
* ↑ «Meritxell Gené al 43è Festival Internacional de Música de Cadaqués». Festival Internacional de Música de Cadaqués, 11-08-2014. Arxivat de l'original el 2015-03-25. [Consulta: 5 maig 2015].
* ↑ «El segon Rusc homenatja Vinyoli i Màrius Torres». Ara, 26-07-2014.
* ↑ Cervantes, Xavier. «Les Kol·lontai ho diuen ben clar: feminisme o barbàrie». Ara, 28-01-2017. [Consulta: 17 abril 2019].
* ↑ Morén, Helena. «Les noves cal·ligrafies de Les Kol·lontai obren el 29è BarnaSants». Enderrock.cat, 27-01-2024. [Consulta: 19 juliol 2024].
* ↑ «Meritxell Gené canta Màrius Torres a Puig d'Olena». TV3, 02-01-2015.
* ↑ «Retrat del disc "Així t'escau la melangia" per Francesc Canosa, periodista i escriptor». Factoria Sensible. Catalunya Ràdio, 19-06-2013.
* ↑ «‘Així t’escau la melangia’, el tercer disc de Meritxell Gené». Directa, 22-01-2013. Arxivat de l'original el 2016-03-03. [Consulta: 6 maig 2015].
* ↑ «'Branques', nou disc de Meritxell Gené». Enderrock, 01-03-2015.
* ↑ «Jordi Llavina, poeta i escriptor, parla de Branques». Factoria Sensible. Catalunya Ràdio., 02-06-2015.
* ↑ «Meritxell Gené estrena nou disc dissabte al Barnasants». Lleida.com, 07-04-2015.
* ↑ «Meritxell Gené presenta nou disc al Barnasants 2021». Betevé, 23-01-2021. [Consulta: 2 maig 2021].
* ↑ «Meritxell Gené canta Ferrater: “Posseït”». Vilaweb, 09-04-2023.
* ↑ de Castro, Javier. «La mirada més íntima de Meritxell Gené». Enderrock.cat, 23-04-2018. [Consulta: 19 juliol 2024].